11 Fa pego eno e simolola, Dafide le banna ba gagwe ba thibeletse gaufi le letsomane la ga Nabale, le ba neng ba le disitse bosigo le motshegare kwantle ga go batla tuelo, e re ka ba ne ba bontsha Moiseraele ka bone e bong Nabale bopelonomi. Fa Dafide a felelwa ke dijo, o romela makawana a le lesome kwa go Nabale gore a ye go kopa dijo. Jaanong seno se naya Nabale sebaka sa go leboga Dafide le go mo naya tlotlo e re ka e ne e le motlodiwa wa ga Jehofa. Mme Nabale ga a dire jalo. O tlhapatsa Dafide a galefile tota, a bo a busetsa makawana ano kwa morago a iphotlhere. Fa Dafide a utlwa seno, o rulaganya batlhabani ba le 400 a bo a tsena mo tseleng a ya go ipusolosetsa. Abigaile o utlwa kafa monna wa gagwe a ileng a tshwara banna ba ga Dafide makgwakgwa ka gone, a bo a tsaya kgato ka bonako le go dirisa botlhale go reba Dafide bogale ka go mo romelela dijo tse dintsi. Go tswa foo, o ya ka namana kwa go Dafide.—Temana 2-20.